02 - 11 September 2021
Besoek oa die pragtige hoofstad van Tsjeggië – Praag.
TSJEGGIESE REPUBLIEK 2021
02 – 11 September (R37 250 plus *verpligte uitgawes van ongeveer R8 450)
Hierdie toer is spesiaal uitgewerk om ons 'n intieme blik in die kultuur en geskiedenis van Tsjeggië te gee. Die toerprogram begin in Praag, die pragtige en waardige hoofstad van Tsjeggië. Praag se Ou Stad het o.a. interessante historiese geboue en 'n kolossale Johannes Huss-monument ter ere van hierdie Hervormer wat op die brandstapel gesterf het.
Praag se pragtige kasteelkompleks met die Sint Vitus-kerk en ander antieke geboue wat op 'n heuwel bokant die stad uittroon, is beslis 'n uitstappie werd.
Vanaf Praag besoek ons verskeie historiese dorpe wat talle Unesco-wêrelderfenisgebiede insluit. Cesky Krumlov, waarvan die hele dorp 'n kasteelkompleks is, tel onder een van dié gebiede.
Die toerprogram dek van die mooiste dele in Europa. Ervare toerleiers en 'n plaaslike gids vergesel die groep. Ons reis per luukse bus en gaan tuis in goeie hotelle. Volledige ontbyte en aandetes by hotelle of plaaslike restaurante is daagliks by die program ingesluit.